Μπιφτέκια με βρώμη γεμιστά με μανιτάρια και ολίγον ροκφόρ
Μπιφτέκια με βρώμη γεμιστά με μανιτάρια και ολίγον ροκφόρ, συνταγή για τέλεια και ζουμερά μπιφτέκια!
1 κιλό μοσχαρίσιος κιμάς, από ελιά, 50 γρ. νιφάδες βρώμης, 1 αυγό, 100 ml γάλα, αλάτι, πιπέρι, 400 γρ. ανάμεικτα φρέσκα μανιτάρια, λευκά, πλευρώτους κ.ά., καλά σκουπισμένα με νοτισμένη πετσέτα, ψιλοκομμένα, 50 γρ. ροκφόρ, θρυμματισμένο (προαιρετικά), 2 κουτ. γλυκού θυμάρι ξερό, κοπανισμένο, 40 ml ελαιόλαδο
Σε ένα τηγάνι ζεσταίνουμε το ελαιόλαδο σε δυνατή φωτιά και σοτάρουμε τα μανιτάρια για περίπου 3 - 4 λεπτά, μέχρι να ροδίσουν και να εξατμιστούν τα υγρά τους.Αποσύρουμε από τη φωτιά, ρίχνουμε το θυμάρι, το ροκφόρ (αν βάλουμε - διαφορετικά, καλό είναι να αλατίσουμε ελαφρώς τη γέμιση), ανακατεύουμε και αφήνουμε να κρυώσει.Για το ψήσιμο των μπιφτεκιών, προθερμαίνουμε το φούρνο στους 180° C και λαδώνουμε ελαφρώς ένα μέτριο ταψί.Ζυμώνουμε καλά όλα τα υλικά για τον κιμά.Πλάθουμε το μείγμα σε μεγάλα μπιφτέκια.Πιέζουμε το καθένα με το χέρι μας ώστε να πλατύνει, βάζουμε στο κέντρο 1 κουτ. σούπας από τη γέμιση και κλείνουμε το μείγμα του κιμά για να εγκλωβίσουμε τη γέμιση.Τα βάζουμε στο ταψί και τα ψήνουμε για περίπου 15 - 20 λεπτά, μέχρι να ροδίσουν.
Βρώμη,Μανιτάρια,Μοσχαρίσιος κιμάς